《岳麓寺小憩用李西涯游岳麓寺韵》
金朝·王竞

云汉遥遥尚可干，梵王宫外万松盘。千年古寺经重劫，十月山斋报早寒。

瑟瑟清泉容客听，垂垂红叶耐人看。眼前景物悲摇落，秋气萧森一倚阑。

作者简介：（?—1164）金彰德人，字无竞。除大宁令，转河内令。世宗时累官礼部尚书。博学能文，画墨竹极古怪，善草隶书，尤工大字，两都宫殿榜题，皆竞所书，士林推为第一。